बांग्ला फिल्म ‘प्रकटन’ की रीमेक ‘जलेबी’ में रिया के साथ वरुण मित्रा नजर आए थे। इसके साथ ही टेलीविजन शो ‘एक वीर की अरदास..वीरा’ की दिगांगना सूर्यवंशी भी फिल्म का हिस्सा थीं। क्या महेश भट्ट के साथ काम करने के दौरान किसी तरह की चुनौती महसूस हुई, इस पर रिया ने कहा, “बहुत सारी चुनौतियां आईं। वह बहुत आसान इंसान नहीं हैं। उनके साथ काम करने के दौरान आपको अपना शत-प्रतिशत देना पड़ता है। चूंकि उनका भावनाओं को महसूस करने का पैमाना काफी बड़ा है, इसलिए आपको किसी किरदार को करते वक्त उस पैमाने तक की भावनाओं को महसूस करना और उन्हें पर्दे पर उतारना होता है।”